31987R1654
L 153/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1654/87 НА КОМИСИЯТА
от 12 юни 1987 година
за изменение на Регламент (ЕИО) № 2213/83 относно стандартите за качество на зрял кромид лук
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара за плодове и зеленчуци (1), последно изменен с Регламент (ЕИО) № 1351/86 (2), и по-специално член 2, параграф 2, алинея 2 от него,
като има предвид, че Регламент (ЕИО) № 3398/84 на Комисията (3) въведе за ограничен период дерогация от стандартите за качество на зрелия кромид лук, определени в приложение I към Регламент (ЕИО) № 2213/83 на Комисията (4);
като има предвид, че периодът на прилагане на въпросната дерогация бе удължен с Регламент (ЕИО) № 2193/86 на Комисията (5);
като има предвид, че в резултат на това бе натрупан достатъчен опит в прилагането на определените по този начин правила и следователно е необходимо да се пристъпи окончателно към промяната на стандартите за качеството на лука;
като има предвид, че мерките, предвидени в настоящия регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
В приложение I към Регламент (ЕИО) № 2213/83 разпоредбите на дял II „Разпоредби относно качеството“ се изменят, както следва:
1.
в буква А „Минимални изисквания“ първо тире се заменя със следното:
„-
цели,“
2.
в буква Б „Класификация“:
а)
в i) „Клас I“, последната алинея се заменя със следния текст:
„Във всички случаи се приемат:
-
незначителни петна, които по никакъв начин не засягат най-горната суха люспа, предпазваща месестата част, при условие че те не обхващат повече от една пета от повърхността на луковицата,
-
малки пукнатини по външната люспа и нейната частична липса, при условие че месестата част е защитена“;
б)
в ii) „Клас II“, второто изречение от последната алинея се заменя със следния текст:
„Допускат се също така:
-
петна, които не увреждат най-външната суха люспа, предпазваща месестата част, при условие че те не обхващат повече от половината от повърхността на луковицата,
-
напуквания по външната люспа и нейната липса на площ не по-голяма от една трета от повърхността на луковицата, при условие че месестата част не е увредена“;
в)
в iii) „Клас III“ се добавя допълнително тире:
„-
петна, които не увреждат външната суха люспа, предпазваща месестата част“.
Член 2
Настоящият регламент влиза в сила на 1 юли 1987 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юни 1987 година.